На основу члана 2. става 3. тачка 8, члана 3, 4, 5. и 6.и 9 Закона о комуналним делатностима („Службени гласник РС“ бр. 88/2011, 104/2016 и 95/2018), члана 32. става .1 тач.20. Закона о локалној самоуправи („Службени гласник РС“ бр. 129/2007, 83/2014, др.закон,101/2016, др.закони 47/2018 и 111/2021), члана 2. Уредбе о начину и условима за отпочињање обављања комуналних делатности („Службени гласник РС“ бр.13/2018, 66/2018 и 51/2019) члана 4 и 39 Закона о прекршајима (“ Сл.гласник РС“ број 65/13,13/16,и 98/16 -Одлука УС, на основу Одлуке Владе Републике Србије о распуштању Скупштине општине Трговиште,и образовању Привременог органа Општине Трговиште,(“Сл гласник РС“ број 94/2023) Привремени орган Општине на седници дана 17.11.2023 године, донео је

 ОДЛУКУ О ЈАВНОЈ РАСВЕТИ

НА ТЕРИТОРИЈИ ОПШТИНЕ ТРГОВИШТЕ

I ОПШТЕ ОДРЕДБЕ

 Члан 1.

Одлуком о јавној расвети на територији Општине Трговиште,(у даљем тексту: Одлука) одређују се одређују се услови за вршење и поверавање одржавања јавне расвете, као и обезбеђивања редовног снабдевања електричном енергијом за јавно осветљење јавне површине.

Површине јавне намене, у смислу одредаба ове Одлуке, су: улице,путеви,мостови,пешачке површине поред стамбених и других објекта,паркови,паркинзи,зелене површине,у стамбеним насељима,гробља,уређена речна обала,и друге површине.

Одржавање јавне расвете

Члан 2.

Обезбеђивање јавног осветљења обухвата обухвата одржавање,адаптацију,унапређење објекта,и инсталација јавног осветљења,којима се осветљавају саобраћајне и друге површине јавне намене.

 Члан 3.

Послове из оквира делатности одржавања јавне расвете обављају јавно предузеће, привредно друштво, предузетник или други привредни субјект (у даљем тексту: Вршилац комуналне делатности), коме се, у складу са законом, уредбом и овом одлуком поверава обављање појединих послова.

 Члан 4.

 Вршилац комуналне делатности које врши послове одржавања јавне расвете је дужно да испуњава услове у погледу минималне стручне оспособљености кадрова и минималног техничког капацитета потребних за обављање комуналне делатности одржавања јавне расвете прописане Уредбе о начину и условима за отпочињање обављања комуналних делатности.

 Члан 5.

 Под редовним одржавањем јавне расвете подразумева се одржавање објеката, инсталација и уређаја за јавну расвету у исправном стању за њено функционисање ( замена сијалица,пригушница,грла,упаљача,заштитних стакала,прегорелих каблова)

 Члан 6.

 Обезбеђивање редовног снабдевања

 Под обезбеђивањем редовног снабдевања електричном енергијом за јавно осветљење подразумева се редовна испорука електричне енергије.

 Редовно снабдевање електричном енергијом за јавно осветљење регулише се Уговором који закључује одабрани понуђач по спроведеној јавној набавци за Општину Трговиште.

 Уговором из става 2. овог члана ближе се уређује начин снабдевања, рокови плаћања, као и друга питања од значаја за функционисање јавног осветљења.

 Члан 7.

 Вршилац комуналне делатности је дужан да једном годишње спроведе поступак изјашњавања корисника комуналних услуга о квалитету пружања комуналних услуга из ове одлуке у трајању од најмање 30 дана.

 Изјашњавање се организује електронским путем да грађани одговоре на питања у упитнику о квалитету пружања комуналних услуга.Упитнику биће наведена питања на које грађани могу да одговоре,путем онлајн упитника.

 Позив за изјашњавање објављује се на званичној интернет страници Општине Трговиште,и Вршиоца комуналних делатности, а доставља се средствима јавног информисања ради саопштења.

 Вршилац комуналне делатности је дужан да у року од 15 дана од дана завршетка изјашњавања из става 1. овог члана достави надлежној организационој јединици извештај о резултатима изјашњавања корисника о квалитету пружених комуналних услуга.

 Уколико су резултати изјашњавања корисника комуналних услуга такви да већина корисника није задовољна пруженом комуналном услугом, надлежна организациона јединица сачињава анализу и нацрт акта са мерама за отклањање недостатака наведених у изјашњавању корисника и доставља их Општинском већу са извештајем о резултатима изјашњавања корисника о квалитету пружених комуналних услуга.

 Општинско веће након разматрања анализе и предложених мера из става 5. овог члана доноси акт којим налаже Вршиоцу комуналне делатности да отклони недостатке који су наведени у изјашњавању корисника у року који не може бити дужи од 90 дана.

 Уколико Вршилац комуналне делатности не поступи у погледу отклањања недостатака наведених у акту Општинског већа, Скупштина општине може раскинути закључени уговор о поверавању обављања комуналне делатности одржавања јавне расвете и поверити обављање ове комуналне делатности другом предузећу, односно вршиоцу комуналних делатности, који испуњава услове прописане Уредбом о начину и условима за отпочињање обављања комуналних делатности.

Забрањене радње

 Члан 8.

Забрањено је:

* неовлашћено уклањање и рушење објеката и инсталација јавне расвете;
* неовлашћено прикључивање на објекте и инсталације јавне расвете;
* неовлашћено постављање огласних средстава (истицање плаката, објава, огласа, обавештења, позива), причвршћивање објеката и ствари на објекте и инсталације јавне расвете без одобрења надлежног одељења;
* неовлашћено преусмеравање светала; и неодржавање објекте јавне расвете у исправном стању.
* прљање и на други начин оштећивање објеката и инсталација јавне расвете.

 НАЧИН ПОСТУПАЊА И ОВЛАШЋЕЊА ОРГАНА ОПШТИНЕ У СЛУЧАЈУ ПРЕКИДА У ОБАВЉАЊУ ПОСЛОВА ЈАВНЕ РАСВЕТЕ

Члан 9.

 Вршилац комуналне делатности је дужан да, у случају поремећаја или прекида у обављању одржавања јавне расвете насталог услед ванредне ситуације или других разлога који нису могли да се предвиде или спрече, , одмах обавести комуналну инспекцију.

 Кад надлежна инспекцијска служба прими обавештење дужна је да без одлагања обавести Општинско веће и:

1. одреди ред првенства и начин обављања послова одржавања јавне расвете,
2. нареди мере за заштиту комуналних и других објеката и уређаја и имовине Предузећа које служе за обављање послова одржавања јавне расвете,
3. предузме мере за отклањање насталих последица и друге потребне мере и
4. утврди разлоге и евентуалну одговорност за поремећај, односно прекид у обављању послова одржавања јавне расвете, као и одговорност за накнаду учињене штете.

 IV НАДЗОР

 Члан 1О.

Надзор над спровођењем одредаба ове Одлуке врши Општинска управа општине Трговиште комунална инспекција.

 Члан 11.

Комунални инспектор је овлашћен да у вршењу комуналних послова,присуством на лицу места.

-спречава нарушавање комуналног реда прописаном овом Одлуком.

-успоставља нарушени ред применом својих овлашћења утврђених Законом.

-издаје прекршајни налог за прекршаје за које је предвиђена новчана казна у фиксном износу у складу са одредбама ове Одлуке и Закона о прекршајима.

- преузима друге мере у складу са својим овлашћењима прописани Законом.

 V КАЗНЕНЕ ОДРЕДБЕ

Члан 12.

Новчаном казном у фиксном износу од 120.000,00 динара казниће се за прекршај правно лице ако поступи супротно одредбама члана 8 ове Одлуке.

За прекршај из члана 8. ове Одлуке, казниће се и одговорно лице у правном лицу новчаном казном у фиксном износу од 20.000,00 динара.

За прекршај члана 8. ове Одлуке, казниће се предузетник новчаном казном у фиксном износу од 50.000,00 динара.

За прекршај члана 8. ове Одлуке, казниће се физичко лице новчаном казном у фиксном износу од 30.000,00 динара.

VI ПРЕЛАЗНЕ И ЗАВРШНЕ ОДРЕДБЕ

 Члан 13.

Даном ступања на снагу ове Одлуке престаје да важи Одлука о јавној расвети ("Сл. гласник града Врања“" бр.10/2019).

 Члан 14.

Ова Одлука ступа на снагу даном доношења објавиће се у Службеном гласнику Града Врања

 ПРИВРЕМЕНИ ОРГАН ОПШТИНЕ ТРГОВИШТЕ

 Датум 17.11.2023 Број 312-246/2023

 Председник Привременог органа

 Ненад Крстић